SK Úradný vestník Európskej únie C 123/3

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

2010/C 123/03

Č. pomoci: XA 298/09

Členský štát: Slovenská republika

Región: všetky regióny v rámci Slovenskej republiky, t.j. Bratislavský kraj, Západné Slovensko, Stredné Slovensko a Východné Slovensko

Názov schémy štátnej pomoci alebo názov podniku prijímajúceho individuálnu štátnu pomoc: Schéma štátnej pomoci na zabezpečenie účasti chovateľov a pestovateľov na výstavách v znení Dodatku č. 1

Právny základ:

— článok 2 nariadenia vlády SR č. 264/2009 Z. z. o podporných opatreniach v pôdohospodárstve v znení neskorších predpisov (ďalej len „nariadenie vlády SR č. 264/2009 Z. z.“),

— zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),

— článok 15 ods. 2 písm. d) a článok 18 nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (ďalej len „nariadenie Komisie“),

— Príloha I nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (ďalej len „nariadenie Komisie (ES) č. 800/2008“),

— Príloha I Zmluvy o založení ES,

— Zákon č. 513/1991 Zb. v znení neskorších predpisov (Obchodný zákonník),

— článok 2 ods. 4 zákona č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „ zákon č. 194/1998“),

— článok 6 zákona č. 83/1990 Zb. o združovaní občanov v znení neskorších predpisov (ďalej len „zákon č. 83/1990“).

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celkový predpokladaný rozpočet na poskytnutie pomoci je na rok 2010: 663 878 EUR (20 000 000 SKK).

Celkový predpokladaný rozpočet na poskytnutie pomoci je na obdobie rokov 2009 – 2013: 3 319 391 EUR (100 000 000 SKK).

Maximálna intenzita pomoci: Pomoc sa môže poskytnúť do 100 % oprávnených nákladov na účasť na výstave, najviac do výšky dotácie poskytnutej právnickej osobe prepočítanej na jednotlivého chovateľa a pestovateľa.

Dátum implementácie: február 2010

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Účelom poskytovania pomoci je podporiť účasť chovateľov a pestovateľov na výstavách hospodárskych zvierat a poľnohospodárskych plodín schválených Ministerstvom pôdohospodárstva Slovenskej republiky v príslušnom kalendárnom roku.

Príslušné odvetvia hospodárstva: Prvotná výroba poľnohospodárskych výrobkov uvedených v prílohe I Zmluvy o založení ES.

Sekcia A – poľnohospodárstvo, lesníctvo a rybolov

Divízia 01 – pestovanie plodín a chov zvierat, poľovníctvo a služby s tým súvisiace

Názov a adresa orgánu poskytujúceho pomoc: Poskytovateľ pomoci:

Ministerstvo pôdohospodárstva SR (ďalej len „ministerstvo“)

Dobrovičova 12

812 66 Bratislava

SLOVENSKO/SLOVAKIA

Tel. +421 259266111

Webová stránka: http://www.land.gov.sk/sk/index.php?navID=161&id=592

Vykonávateľ schémy:

Pôdohospodárska platobná agentúra (ďalej len „platobná agentúra“)

Dobrovičova 12

815 26 Bratislava

SLOVENSKO/SLOVAKIA

Tel. +421 259266111

Webová stránka: http://www.apa.sk/index.php?navID=27

Internetová stránka: —

Ďalšie informácie: Ide o úpravu právneho základu existujúcej schémy štátnej pomoci na zabezpečenie účasti chovateľov a pestovateľov na výstavách (XA 125/08), pretože v roku 2010 sa realizuje poskytovanie štátnej pomoci podľa nariadenia vlády SR č. 264/2009 Z. z. o podporných opatreniach v pôdohospodárstve v znení neskorších predpisov.

Podľa pôvodnej schémy zaregistrovanej pod číslom XA 125/08 bola poskytovaná štátna pomoc len do konca roku 2009. Nová schéma nahrádza pôvodnú zaregistrovanú schému číslo XA 125/08 a bude sa podľa nej poskytovať štátna pomoc po 1. januári 2010.

Platby poskytované podľa novej schémy budú spĺňať podmienky uvedené v článku 15 ods. 2 písm. d) nariadenia Komisie (ES) č. 1857/2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001.

Odsúhlasil: Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Č. pomoci: XA 300/09

Členský štát: Francúzsko

Región: Departement Loiret

Názov schémy štátnej pomoci alebo názov podniku prijímajúceho individuálnu štátnu pomoc: Aides au conseil pour les cultures spécialisées dans le Loiret (assistance technique)

Právny základ:

— Article 1511-1 et suivants du code général des collectivités territoriales,

— Délibération du Conseil général du Loiret en date du 11 juin 2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 30 000 EUR

Maximálna intenzita pomoci: Do výšky 80 % oprávnených výdavkov.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Financovanie služieb spojených s technickou pomocou. Účelom tejto pomoci je podporiť pestovateľov osobitných plodín, aby využívali poradenské služby pre rozvoj nových projektov a kompetencií s cieľom zvýšiť konkurencieschopnosť, atraktivitu a pridanú hodnotu podnikov pôsobiacich v tomto odvetví. Departement podporí financovanie auditov podnikov, technicko-ekonomické štúdie uskutočňované externými poskytovateľmi služieb, ako aj štúdie obchodných stratégií, aby sa pestovatelia mohli rozvíjať a prispôsobovať neustále sa vyvíjajúcemu trhu.

Maximálne oprávnené náklady budú stanovené na 20 000 EUR.

V súlade s ods. 3 článku 15 naradenia (ES) č. 1857/2006 sa pomoc poskytne vo forme subvencovaných služieb. Žiadna peňažná platba nebude poskytnutá priamo pestovateľom. V súlade s ods. 4 rovnakého nariadenia bude technická pomoc dostupná pre všetkých pestovateľov bez ohľadu na to, či patria do pestovateľských alebo iných organizácií.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, (Ú. v. EÚ L 214, 9. augusta 2008)],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

podniky, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1. októbra 2004).

Príslušné odvetvia hospodárstva: Táto schéma sa týka pestovateľov osobitných plodín.

Názov a adresa orgánu poskytujúceho pomoc:

Conseil général du Loiret 15 rue Eugène Vignat 45000 Orléans FRANCE

Internetová stránka: http://www.loiret.com/cgloiret/index.php?page=display&class=guide_des_aides&object=dae_evld_a29&method=display_full&objectTheme=rubrique_guide_des_aides3f78582d8377f

Ďalšie informácie: —

Č. pomoci: XA 301/09

Členský štát: Francúzsko

Región: Departement Loiret

Názov schémy štátnej pomoci alebo názov podniku prijímajúceho individuálnu štátnu pomoc: Aides à la maîtrise de la dépense énergétique en production sous serre dans le Loiret (assistance technique)

Právny základ:

— Article 1511-1 et suivants du code général des collectivités territoriales,

— Délibération du Conseil général du Loiret en date du 11 juin 2008.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 7 200 EUR

Maximálna intenzita pomoci: Maximálne 80 % nákladov, zahŕňajúc všetky druhy pomoci v prípade spolufinancovania z iných zdrojov.

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Ide o financovanie technickej podpory určenej na zníženie nákladov na energie pri pestovaní v skleníku. Pomoc je určená na financovanie technicko-ekonomických štúdií, termickej diagnostiky alebo štúdií uskutočniteľnosti využitia obnoviteľných zdrojov energie.

V súlade s ods. 3 článku 15 nariadenia (ES) č. 1857/2006 sa pomoc udelení v podobe subvencovaných služieb. Žiadna peňažná platba sa neposkytne priamo výrobcom. V súlade s ods. 4 uvedeného článku bude technická pomoc dostupná pre všetkých výrobcov, bez ohľadu na to, do akých poľnohospodárskych alebo iných organizácií patria.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, (Ú. v. EÚ L 214, 9. augusta 2008)],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

podniky, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1. októbra 2004).

Príslušné odvetvia hospodárstva: pestovanie v skleníkoch

Názov a adresa orgánu poskytujúceho pomoc:

Conseil général du Loiret 15 rue Eugène Vignat 45000 Orléans FRANCE

Internetová stránka: http://www.loiret.com/cgloiret/index.php?page=display&class=guide_des_aides&object=dae_evld_a24&method=display_full&objectTheme=rubrique_guide_des_aides3f78582d8377f

Ďalšie informácie: —

Č. pomoci: XA 303/09

Členský štát: Francúzsko

Región: Departement Loiret

Názov schémy štátnej pomoci alebo názov podniku prijímajúceho individuálnu štátnu pomoc: Aides à l’optimisation des conditions de travail en élevage dans le Loiret (assistance technique)

Právny základ:

— Article 1511-1 et suivants du code général des collectivités territoriales,

— Délibération du Conseil général du Loiret en date du 11 juin 2008.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 39 500 EUR

Maximálna intenzita pomoci: 80 %

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Toto opatrenie technickej pomoci spadá do pôsobnosti článku 15 ods. 2 nariadenia o výnimkách v poľnohospodárstve. Spočíva v poskytovaní poradenstva s účelom zlepšiť životnú úroveň chovateľov. Navrhované dotácie by sa použili na financovanie jednodňového hodnotenia a dvojdňovej asistencie priamo v poľnohospodárskom podniku s cieľom analyzovať problematiku konkrétneho podniku a navrhnúť postupy, ktoré by sa mali zaviesť v riadení rôznych oblastí ako organizácia práce, ľudské zdroje, hygienické opatrenia, zodpovedajúce materiálne vybavenie...

Účelom je naučiť prijímateľov klásť si správne otázky týkajúce sa ich každodennej práce a zachovať spokojnosť jednotlivých zamestnancov riešením nedostatkov s cieľom zlepšiť pracovné podmienky v odvetví chovateľstva. Maximálna výška oprávnených nákladov bude 2 000 EUR.

V súlade s ods. 3 článku 15 naradenia (ES) č. 1857/2006 sa pomoc poskytne vo forme subvencovaných služieb. V súlade s ods. 4 uvedeného článku daného nariadenia bude technická pomoc dostupná pre všetkých chovateľov bez ohľadu na to, či patria pod chovateľské alebo iné organizácie.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9. augusta 2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

podniky, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1. októbra 2004).

Príslušné odvetvia hospodárstva: chov dobytka

Názov a adresa orgánu poskytujúceho pomoc:

Conseil général du Loiret 15 rue Eugène Vignat 45000 Orléans FRANCE

Internetová stránka: http://www.loiret.com/cgloiret/index.php?page=display&class=guide_des_aides&object=dae_evld_a10&method=display_full&objectTheme=rubrique_guide_des_aides3f78582d8377f

Ďalšie informácie: —

Č. pomoci: XA 304/09

Členský štát: Francúzsko

Región: Departement Loiret

Názov schémy štátnej pomoci alebo názov podniku prijímajúceho individuálnu štátnu pomoc: Aides à la production d’énergie renouvelable dans le Loiret (assistance technique)

Právny základ:

— Article 1511-1 et suivants du code général des collectivités territoriales,

— Délibération du Conseil général du Loiret en date du 11 juin 2008.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 20 000 EUR

Maximálna intenzita pomoci: 40 %

Dátum implementácie: Odo dňa uverejnenia registračného čísla žiadosti o výnimku na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: do 31. decembra 2013

Účel pomoci: Toto opatrenie spočíva v poskytovaní technickej pomoci, ktorej cieľom je podporiť vytvorenie prvých zariadení na výrobu energie z obnoviteľných zdrojov s cieľom testovať a rozširovať tieto postupy. Pôjde o financovanie diagnostiky, technicko-ekonomických štúdií, štúdií efektivity a uskutočniteľnosti pre potreby podnikov, ktoré chcú využívať energiu z obnoviteľných zdrojov. Môže ísť o štúdie zamerané priamo na určitý zdroj obnoviteľnej energie, ako aj o porovnávacie štúdie umožňujúce nájsť najvhodnejšie riešenia zohľadňujúce vnútorné aj vonkajšie kritériá daného podniku. Táto schéma sa týka cielených projektov, ktoré sú spojené s využitím bioplynu, fotovoltaických panelov, veterných elektrární a geotermálnych zdrojov.

Výška oprávnených nákladov bude maximálne 50 000 EUR.

V súlade s ods. 3 článku 15 nariadenia (ES) č. 1857/2006 sa pomoc udelení vo forme subvencovaných služieb. Žiadna peňažná platba sa neposkytne priamo výrobcom. V súlade s ods. 4 rovnakého nariadenia bude technická pomoc dostupná pre všetkých výrobcov, bez ohľadu na to, do akých organizácií výrobcov alebo iných organizácií patria.

Okrem toho je pomoc vyhradená pre:

poľnohospodárske podniky, veľkosť ktorých nepresahuje veľkosť MSP v zmysle právnych predpisov Spoločenstva, ktorá je v nich vymedzená [pozri prílohu I k nariadeniu Komisie (ES) č. 800/2008 zo 6. augusta 2008, Ú. v. EÚ L 214, 9. augusta 2008],

poľnohospodárske podniky, ktoré pôsobia v oblasti prvovýroby poľnohospodárskych výrobkov,

podniky, ktoré sa nenachádzajú v ťažkostiach v zmysle usmernení Spoločenstva o štátnej pomoci na záchranu a reštrukturalizáciu firiem v ťažkostiach (Ú. v. EÚ C 244, 1. októbra 2004).

Príslušné odvetvia hospodárstva: Táto schéma sa vzťahuje na všetky poľnohospodárske podniky.

Názov a adresa orgánu poskytujúceho pomoc:

Conseil général du Loiret 15 rue Eugène Vignat 45000 Orléans FRANCE

Internetová stránka: http://www.loiret.com/cgloiret/index.php?page=display&class=guide_des_aides&object=dae_evld_a26&method=display_full&objectTheme=rubrique_guide_des_aides3f78582d8377f

Ďalšie informácie: —